BGI akademiet er først og fremmest en efterskole med – og for – breddeidræt. Det vil sige, at du på ingen måde skal træne på eliteniveau for at blive optaget på BGI akademiet. Du kan blive optaget uanset om du er begynder, øvet eller dyrker din sport på eliteplan. Det vigtigste er, at du brænder for den idræt, du vælger som linjefag, og ønsker at blive klogere og bedre til den. Hvis du ønsker at træne på eliteplan, tilbyder vi talenttræning. Talenttræning er for de elever, der ønsker at sætte et mere intensivt fokus på deres idræt, og det kræver, at du søger om optagelse gennem en af vores try-outs. Du kan læse mere om talenttræning her.